Navijačko ludilo odrazilo se i na seizmološki graf, navijalo se punim srcem.

Facebook stranica Geofizika uživo objavila je status u kojem stoji: ''U srijedu 11. srpnja 2018. na seizmološkim postajama Geofizičkog odsjeka PMF-a zabilježili smo pojačano podrhtavanje tla, posebno u 22:20 CET te nakon 22:37 CET! Hm, što bi to moglo biti?! Pa možda Mandžin gol i kraj utakmice! Seizmologija je zakon!''

Podrhtavanja tla podudarala su se s Mandžukićevim postizanjem pogotka u produžecima i sa završetkom utakmice, razdobljima kada su navijači bili najaktivniji. Na svu sreću, ovo podrhtavanje tla nije prouzročilo materijalnu štetu, a kako je izgledao graf za vrijeme završetka utakmice, možete pogledati u nastavku.